# Euroopan unionin C 235A/2019

| | ISSN 1977-1053 |
| --- | --- |
| Euroopan unionin
  virallinen lehti | C 235A |
| | |
| Suomenkielinen laitos | Tiedonantoja ja ilmoituksia | 62. vuosikerta12. heinäkuu 2019 |

ISSN 1977-1053

Euroopan unionin

virallinen lehti

C 235A

Suomenkielinen laitos

Tiedonantoja ja ilmoituksia

62. vuosikerta12. heinäkuu 2019

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Neuvosto |
| 2019/C 235 A/01 | Ilmoitus avoimesta toimesta CONS/AD/148/19 | 1 |

Sisältö

Sivu

V   Ilmoitukset

HALLINNOLLISET MENETTELYT

Neuvosto

2019/C 235 A/01

Ilmoitus avoimesta toimesta CONS/AD/148/19

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Neuvosto

| 12.7.2019 | FI | Euroopan unionin virallinen lehti | CA 235/1 |
| --- | --- | --- | --- |

12.7.2019

FI

Euroopan unionin virallinen lehti

CA 235/1

---

Ilmoitus avoimesta toimesta CONS/AD/148/19

(2019/C 235 A/01)

YLEISTÄ

| Osasto | SMART. 2 Digitaaliset alustat |
| --- | --- |
| Asemapaikka | Bryssel, Justus Lipsius -rakennus |
| Toimen nimi | Johtaja |
| Tehtäväryhmä ja palkkaluokka | AD 14–15 |
| Vaadittu turvallisuusselvitys | EU SECRET |
| HAKUAIKA PÄÄTTYY | 4. syyskuuta 2019 klo 12.00 (Brysselin aikaa) |

Osasto

SMART. 2 Digitaaliset alustat

Asemapaikka

Bryssel, Justus Lipsius -rakennus

Toimen nimi

Johtaja

Tehtäväryhmä ja palkkaluokka

AD 14–15

Vaadittu turvallisuusselvitys

EU SECRET

HAKUAIKA PÄÄTTYY

4. syyskuuta 2019 klo 12.00 (Brysselin aikaa)

Organisaatiomme

Neuvoston pääsihteeristö avustaa Eurooppa-neuvostoa, EU:n neuvostoa ja niiden valmisteluelimiä kaikilla EU:n toiminnan aloilla. Se antaa oikeudellista ja toimintapoliittista neuvontaa ja tukea Eurooppa-neuvoston ja neuvoston jäsenille ja puheenjohtajille, koordinoi työtä muiden toimielinten kanssa, laatii raportteja ja ehdottaa kompromissiratkaisuja. Se tarjoaa myös tilat ja infrastruktuurit Eurooppa-neuvoston ja neuvoston toiminnan sujuvuuden varmistamiseksi.

Digitaalisten alustojen osasto on osa digitaalipalveluja (SMART), joita johtaa pääsihteerin alaisuudessa toimiva varapääjohtaja. SMART työskentelee yhteistyössä valtuuskuntien jäsenten ja henkilöstön kanssa tiedon organisoimiseksi ja sen asettamiseksi saataville älykkäiden ja turvallisten palvelujen kautta. Se auttaa työntekoa muuttumaan innovoimalla ja edistämällä ajattelutapaa, jossa digitaalikysymykset ovat etusijalla.

Digitaalisten alustojen osastoon kuuluu kolme yksikköä. Infrastruktuuri- ja operaatioyksikkö hoitaa pääsihteeristön IT- ja viestintäinfrastruktuuria, johon kuuluu myös tietokeskus ja useita turvallisuusluokiteltuja järjestelmiä. Järjestelmäturvallisuusyksikkö antaa IT-turvallisuutta koskevaa neuvontaa ja tukea digitaalipalveluissa, hallinnoi pääsihteeristön salaustuotteita ja ylläpitää verkon puolustautumiskykyä. Asiakirjapalveluyksikkö hallinnoi virallisten asiakirjojen ja säädösten vaihtoa muiden toimielinten kanssa, saapuvaa ja lähtevää postia sekä keskusrekisteriämme turvallisuusluokitelluille tiedoille. Koska sekä Eurooppa-neuvosto että neuvosto ovat riippuvaisia nopeasta ja luotettavasta tietojen jakamisesta, digitaalisten alustojen osasto vastaa monista Eurooppa-neuvoston ja neuvoston sujuvan toiminnan kannalta ratkaisevan tärkeistä palveluista.

Mitä tarjoamme

Johtajan tehtävänä on määritellä varapääjohtajan alaisuudessa osaston tavoitteet ja strategisen kehittämisen suunta, mukaan lukien digitaalisen ajantasaistamisen strategioiden kehittäminen. Johtaja hallinnoi osastoa, sen resursseja ja toimintaa tehokkaalla tavalla ja huolehtii toimitettujen palvelujen ja tuotteiden laadusta. Hän neuvoo ylempää johtoa ja valtuuskuntia osaston toimivaltaan kuuluvilla aloilla ja edustaa osastoa sekä pääsihteeristössä että sen ulkopuolella, erityisesti suhteissa kulloiseenkin puheenjohtajavaltioon sekä muihin toimielimiin. Johtaja on suoraan vastuussa tehokkaiden, toimivien ja turvallisten IT-alustojen, IT-turvallisuusneuvonnan sekä tuki- ja asiakirjapalvelujen tarjoamisesta Eurooppa-neuvoston ja neuvoston liiketoimintaprosessien mahdollistamiseksi ja tukemiseksi. Osasto hallinnoi noin 30 miljoonan euron talousarviota, noin 80 sopimusta laitteiden ja palvelujen tarjoajien kanssa ja noin 20 tarjouskilpailua vuosittain.

Johtaja pystyy yleensä suunnittelemaan ja järjestämään työnsä joustavasti säännöllisten ja ennakoitavien työaikojen pohjalta, ja hän voi hyödyntää neuvoston pääsihteeristön satunnaista etätyöskentelyä koskevia järjestelyjä. Satunnaiset matkat ulkomaille saattavat olla tarpeen, yleensä EU:n sisällä.

Mitä etsimme

Etsimme kokenutta johtajaa, jolla on vankka tausta IT-infrastruktuuripalvelujen ja hankkeiden hallinnoinnista ja tarjoamisesta – mukaan lukien kokemus turvallisuusluokiteltujen IT-järjestelmien johtamisesta sekä tietämys turvallisuusuhkaympäristöstä ja IT-turvallisuuteen liittyvistä kysymyksistä. Häneltä edellytetään selkeää käsitystä digitaalisten palvelujen laadunvarmistuksesta ja strategisista kysymyksistä sekä älyllistä uteliaisuutta hahmottaa laajempi yhteys, jossa osasto toimii useiden sidosryhmien (digitaaliset palvelut, pääsihteeristö, valtuuskuntien jäsenet, muut toimielimet ja jäsenvaltiot) kanssa.

Työ edellyttää

| — | johtajuutta ohjattaessa ja motivoitaessa henkilöstöä sekä kannustettaessa heidän työskentelyään monikulttuurisessa ympäristössä, jossa tehdään tiimityötä monipuolista teknistä asiantuntemusta käsittävissä ryhmissä; |
| --- | --- |

—

johtajuutta ohjattaessa ja motivoitaessa henkilöstöä sekä kannustettaessa heidän työskentelyään monikulttuurisessa ympäristössä, jossa tehdään tiimityötä monipuolista teknistä asiantuntemusta käsittävissä ryhmissä;

| — | kokemusta muutosprosesseista sekä kykyä tehdä aloite muutokseen ja edistää sitä; |
| --- | --- |

—

kokemusta muutosprosesseista sekä kykyä tehdä aloite muutokseen ja edistää sitä;

| — | kokemusta tehokkaasta hallinnosta ja varainhoidosta, mukaan lukien hankkeiden hallinnointi ja valvonta sekä asiakas- ja toimittajasuhteiden hallinta; |
| --- | --- |

—

kokemusta tehokkaasta hallinnosta ja varainhoidosta, mukaan lukien hankkeiden hallinnointi ja valvonta sekä asiakas- ja toimittajasuhteiden hallinta;

| — | erittäin vahvaa asiakaspalvelusuuntautuneisuutta; |
| --- | --- |

—

erittäin vahvaa asiakaspalvelusuuntautuneisuutta;

| — | erinomaisia analyyttisia taitoja, kykyä tunnistaa keskeiset seikat, kehittää ja luoda strategisia tavoitteita ja muuntaa ne käytännön toimintaehdotuksiksi; |
| --- | --- |

—

erinomaisia analyyttisia taitoja, kykyä tunnistaa keskeiset seikat, kehittää ja luoda strategisia tavoitteita ja muuntaa ne käytännön toimintaehdotuksiksi;

| — | erinomaisia viestintätaitoja, kuten kykyä välittää teknisiä käsitteitä selkeällä yleiskielellä sekä kokemusta korkean tason neuvotteluista ja vuorovaikutuksesta ylemmän johdon ja useiden sidosryhmien kanssa. |
| --- | --- |

—

erinomaisia viestintätaitoja, kuten kykyä välittää teknisiä käsitteitä selkeällä yleiskielellä sekä kokemusta korkean tason neuvotteluista ja vuorovaikutuksesta ylemmän johdon ja useiden sidosryhmien kanssa.

Koska ranskaa ja englantia käytetään laajalti viestinnässä pääsihteeristön sisällä ja muiden toimielinten kanssa, hakijalta edellytetään näistä toisen erinomaista ja toisen hyvää taitoa. Muiden EU:n virallisten kielten taito katsotaan eduksi.

Tietämys Eurooppa-neuvoston ja neuvoston roolista, EU:n lainsäädäntö- ja päätöksentekoprosessista, varainhoidosta ja hankinnoista, sovellettavasta henkilötietojen suojaa koskevasta lainsäädännöstä sekä turvallisuusluokiteltujen tietojen ja turvallisuusluokiteltujen IT-järjestelmien hallinnoinnin turvallisuussäännöistä katsotaan eduksi.

Pääsihteeristön johtajien odotetaan antavan neuvontaa hierarkialleen ja sidosryhmilleen, hallinnoivan henkilöstöä ja varoja sekä edustavan pääsihteeristöä. Näitä odotuksia selvitetään yksityiskohtaisemmin liitteessä I olevassa neuvoston pääsihteeristön horisontaalisessa johtajaprofiilissa.

Pääsihteeristö kannustaa johtajiaan liikkuvuuteen, minkä vuoksi heillä olisi oltava laaja-alainen kokemus. Ehdokkaiden olisikin oltava valmiita työskentelemään eri toiminta-aloilla uransa aikana pääsihteeristössä.

REKRYTOINTIPOLITIIKKA

Hakijan on tointa hakiessaan täytettävä seuraavat edellytykset:

| a) | Yleiset edellytykset







  — | hän on jonkin Euroopan unionin jäsenvaltion kansalainen |
| --- | --- | --- |

a)

Yleiset edellytykset

—

hän on jonkin Euroopan unionin jäsenvaltion kansalainen

| — | hänellä on täydet kansalaisoikeudet |
| --- | --- |

—

hänellä on täydet kansalaisoikeudet

| — | hän on täyttänyt asevelvollisuutta koskevan lainsäädännön mukaiset velvollisuutensa |
| --- | --- |

—

hän on täyttänyt asevelvollisuutta koskevan lainsäädännön mukaiset velvollisuutensa

| b) | Erityisedellytykset







  — | hän on saattanut loppuun korkeakouluopinnot ja hänellä on tästä tutkintotodistus (1) |
| --- | --- | --- |

b)

Erityisedellytykset

—

hän on saattanut loppuun korkeakouluopinnot ja hänellä on tästä tutkintotodistus (1)

| — | vähintään 15 vuoden työkokemus alalta, ja tästä vähintään kolme vuotta johtamis- ja organisatorisissa tehtävissä. Kolmen vuoden kokemus tehtävissä, joissa on merkittävä tietotekniikan koordinointivastuu, vastaa vaadittua johtamiskokemusta. |
| --- | --- |

—

vähintään 15 vuoden työkokemus alalta, ja tästä vähintään kolme vuotta johtamis- ja organisatorisissa tehtävissä. Kolmen vuoden kokemus tehtävissä, joissa on merkittävä tietotekniikan koordinointivastuu, vastaa vaadittua johtamiskokemusta.

VALINTAMENETTELY

Valittaessa tehtävään sopivaa hakijaa nimittävää viranomaista avustaa neuvoa-antava valintalautakunta. Neuvoa-antavaa valintalautakuntaa avustaa arviointikeskus. Arviointikeskuksen lausuntojen voimassaolo päättyy kahden vuoden kuluttua siitä päivästä, jona asiaankuuluvat kokeet pidettiin taikka neuvoston pääsihteeristön ja kyseisen arviointikeskuksen välisen puitesopimuksen lakatessa olemasta voimassa, sen mukaan kumpi päivä on aikaisempi.

Neuvoa-antava valintalautakunta selvittää ensi vaiheessa kaikkien hakijoiden pätevyyden, työkokemuksen ja motivaation ja vertailee näitä tietoja hakemusten perusteella. Neuvoa-antava valintalautakunta laatii tämän vertailun perusteella luettelon sopivimmiksi katsomistaan hakijoista, jotka kutsutaan ensimmäiseen haastatteluun. Koska esivalinta perustuu hakemusten vertailuun, vapaana olevan toimen vaatimusten täyttäminen ei takaa kutsua ensimmäiseen haastatteluun. Neuvoa-antava valintalautakunta valitsee haastatelluista hakijoista ne, jotka kutsutaan arvioitaviksi ulkopuolisten henkilöstövalintakonsulttien hoitamaan arviointikeskukseen ja toiseen haastatteluun neuvoa-antavan valintalautakunnan kanssa.

Valintamenettelyn alustava aikataulu on seuraava:

| — | Haastatteluihin valituille hakijoille ilmoitetaan asiasta syyskuun puoliväliin mennessä. |
| --- | --- |

—

Haastatteluihin valituille hakijoille ilmoitetaan asiasta syyskuun puoliväliin mennessä.

| — | Ensimmäiset haastattelut järjestetään syyskuun lopulla. |
| --- | --- |

—

Ensimmäiset haastattelut järjestetään syyskuun lopulla.

| — | Arviointikeskusvaihe järjestetään lokakuun ensimmäisellä viikolla. |
| --- | --- |

—

Arviointikeskusvaihe järjestetään lokakuun ensimmäisellä viikolla.

| — | Toinen haastattelukierros järjestetään lokakuun puolivälissä. |
| --- | --- |

—

Toinen haastattelukierros järjestetään lokakuun puolivälissä.

HUOMAUTUKSET

Toimi edellyttää turvallisuusselvitystä, joka mahdollistaa pääsyn turvallisuusluokiteltuihin (EU SECRET -turvallisuusluokan) asiakirjoihin. Tointa hakevien on annettava suostumuksensa turvallisuusselvityksen tekemiseen neuvoston päätöksen 2013/488/EU (2) mukaisesti. Nimitys toimeen tulee voimaan ainoastaan sillä edellytyksellä, että valitulla hakijalla on todistus asianmukaisesta turvallisuusselvityksestä. Hakijalle, jolla ei ole turvallisuusselvitystä, tarjotaan väliaikaista sopimusta, kunnes turvallisuusselvitysmenettely saadaan päätökseen.

Valitun hakijan on oltava valmis osallistumaan tarvittaessa neuvoston pääsihteeristön johdon koulutusohjelmaan.

Paikka on ilmoitettu avoimeksi Euroopan unionin virkamiehiin sovellettavien henkilöstösääntöjen (3) 29 artiklan 2 kohdan mukaisesti (ylemmän johdon paikka).

MITEN PAIKKAA HAETAAN?

Hakuaika päättyy 4. syyskuuta 2019 klo 12.00 (Brysselin aikaa).

Hakemukset on lähetettävä sähköpostitse osoitteeseenapplications.management@consilium.europa.eu (4) viimeistään hakuajan päättymispäivänä, ja niiden on oltava perillä mainittuna päättymispäivänä. Myöhässä tulleita hakemuksia ei oteta huomioon.

Edellä ilmoitettua sähköpostiosoitetta on käytettävä kaikessa valintamenettelyä koskevassa kirjeenvaihdossa. (Sähköpostin asiakenttään on merkittävä: CONS/AD/148/19 SMART.2)

Hakijoiden on ennen hakemuksen toimittamista tarkistettava huolellisesti, että kaikki hakuedellytykset täyttyvät. Jos ne eivät täyty, hakija suljetaan automaattisesti valintamenettelyn ulkopuolelle.

Jotta hakemus voidaan ottaa huomioon, sen on sisällettävä

| a) | asianmukaisesti täytetty ja päivätty hakulomake (liite V); Sähköinen hakulomake on saatavilla neuvoston verkkosivustolla: http://www.consilium.europa.eu/fi/general-secretariat/jobs/job-opportunities/ |
| --- | --- |

a)

asianmukaisesti täytetty ja päivätty hakulomake (liite V); Sähköinen hakulomake on saatavilla neuvoston verkkosivustolla: http://www.consilium.europa.eu/fi/general-secretariat/jobs/job-opportunities/

| b) | yksityiskohtainen, mieluiten Europass-muotoinen (http://europass.cedefop.europa.eu) englannin- tai ranskankielinen ansioluettelo (5), johon on liitetty vapaamuotoiset perustelut ja joka kattaa hakijan koko työuran ja josta ilmenevät muun muassa hakijan tutkinnot, kielitaito, työkokemus ja nykyiset työtehtävät, ja |
| --- | --- |

b)

yksityiskohtainen, mieluiten Europass-muotoinen (http://europass.cedefop.europa.eu) englannin- tai ranskankielinen ansioluettelo (5), johon on liitetty vapaamuotoiset perustelut ja joka kattaa hakijan koko työuran ja josta ilmenevät muun muassa hakijan tutkinnot, kielitaito, työkokemus ja nykyiset työtehtävät, ja

| c) | kopiot tutkinto- ja työtodistuksista. Liitteiden on oltava peräisin kolmannelta osapuolelta. Pelkän kohdassa b mainitun ansioluettelon lähettäminen ei riitä. |
| --- | --- |

c)

kopiot tutkinto- ja työtodistuksista. Liitteiden on oltava peräisin kolmannelta osapuolelta. Pelkän kohdassa b mainitun ansioluettelon lähettäminen ei riitä.

Kaikkien hakemuksen liitteiden on oltava word-, pdf- tai jpg-muodossa, ne on nimettävä (englanniksi tai ranskaksi) ja numeroitava järjestysluvuin (liite 1, 2 jne.). Hakemukseen on myös liitettävä liiteluettelo. Hakemuksia, jotka lähetetään pilvipalveluun perustuvien tiedontallennusratkaisujen tai tiedostojen jakamiseen tarkoitettujen foorumien kautta, ei oteta huomioon.

Valituksi tullutta hakijaa pyydetään esittämään edellä mainitut asiakirjat alkuperäisinä.

Saat sähköpostivahvistuksen, kun hakemuksesi on vastaanotettu. Jos et ole saanut sähköpostivahvistusta viikon kuluessa hakuajan päättymisestä, ota yhteyttä osoitteeseen: applications.management@consilium.europa.eu

YHDENVERTAISET MAHDOLLISUUDET

Neuvoston pääsihteeristö on yhtäläiset mahdollisuudet tarjoava työnantaja (katso liite II). Sukupuolten tasa-arvon edistämiseksi neuvoston pääsihteeristö kannustaa naisia hakemaan tätä tointa, koska naiset ovat tällä hetkellä aliedustettuina johtotasolla.

Henkilöstöosasto voi tarjota apua vammaisille henkilöille palvelukseenottomenettelyn aikana. Vammaiselle henkilöstölle voidaan tehdä kohtuullisia työympäristön mukautuksia. Lisätietoja näistä järjestelyistä saat yhtäläisten mahdollisuuksien toimistosta (Equal.opportunities@consilium.europa.eu).

HAKEMUSTEN UUDELLEENKÄSITTELY

Uudelleenkäsittelyä, muutoksenhakua ja kantelua Euroopan oikeusasiamiehelle koskevat menettelyt ovat tämän ilmoituksen liitteessä III.

TIETOSUOJA

Tämän valintamenettelyn yhteydessä tapahtuvaa henkilötietojen käsittelyä koskevat säännöt ovat tämän ilmoituksen liitteessä IV.

---

(1)  Euroopan unionin virkamiehiin sovellettavien henkilöstösääntöjen, jäljempänä ’henkilöstösäännöt’, 5 artiklan 3 kohdan c alakohdan mukaan hakijalla on oltava vähintään

| i) | yliopisto-opintoja vastaavan koulutustason suorittamisesta annettu tutkintotodistus, kun yliopisto-opintojen tavanomainen kesto on vähintään neljä vuotta, taikka |
| --- | --- |

i)

yliopisto-opintoja vastaavan koulutustason suorittamisesta annettu tutkintotodistus, kun yliopisto-opintojen tavanomainen kesto on vähintään neljä vuotta, taikka

| ii) | yliopisto-opintoja vastaavan koulutustason suorittamisesta annettu tutkintotodistus ja vähintään vuoden pituinen soveltuva työkokemus, kun ylipisto-opintojen tavanomainen kesto on vähintään kolme vuotta. |
| --- | --- |

ii)

yliopisto-opintoja vastaavan koulutustason suorittamisesta annettu tutkintotodistus ja vähintään vuoden pituinen soveltuva työkokemus, kun ylipisto-opintojen tavanomainen kesto on vähintään kolme vuotta.

(2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).

(3)  Neuvoston asetus (ETY, Euratom, EHTY) N:o 259/68, annettu 29 päivänä helmikuuta 1968, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta sekä yhteisöjen virkamiehiin tilapäisesti sovellettavien erityisten toimenpiteiden laatimisesta (EUVL L 56, 4.3.1968, s. 1), jota on viimeksi muutettu 22. lokakuuta 2013 annetulla Euroopan parlamentin ja neuvoston asetuksella (EU, Euratom) N:o 1023/2013 (EUVL L 287, 29.10.2013, s. 15)

(4)  Kyseessä on asiointisähköposti, jossa voidaan käsitellä vain viestejä, joiden luottamuksellisuustaso on ”Normaali” (ei esimerkiksi ”Henkilökohtainen”, ”Yksityinen” tai ”Luottamuksellinen”). Sen vuoksi on syytä valita vaihtoehto ”Normaali”.

(5)  Ansioluetteloon ei saa liittää valokuvia.

---

LIITE I

Neuvoston pääsihteeristön horisontaalinen johtajaprofiili

Johtajana neuvoston pääsihteeristössä tuotat lisäarvoa toimimalla sekä neuvonantajana että johtajana, ja olet aina pääsihteeristön edustaja.

Näissä rooleissa sinulta edellytetään seuraavaa:

Edustajana

| — | Toimit nuhteettomasti sekä ulkoisissa että sisäisissä suhteissa. |
| --- | --- |

—

Toimit nuhteettomasti sekä ulkoisissa että sisäisissä suhteissa.

| — | Toimit Eurooppa-neuvoston ja neuvoston sekä koko unionin edun mukaisesti. Varmistat, että tästä poikkeaminen havaitaan ja että se käsitellään. |
| --- | --- |

—

Toimit Eurooppa-neuvoston ja neuvoston sekä koko unionin edun mukaisesti. Varmistat, että tästä poikkeaminen havaitaan ja että se käsitellään.

| — | Luot luottamukseen ja avoimuuteen perustuvia suhteita ja verkostoidut aktiivisesti. |
| --- | --- |

—

Luot luottamukseen ja avoimuuteen perustuvia suhteita ja verkostoidut aktiivisesti.

| — | Olet tulossuuntautunut ja vaikutusvaltainen sekä samalla kunnioittava ja palveluhenkinen. |
| --- | --- |

—

Olet tulossuuntautunut ja vaikutusvaltainen sekä samalla kunnioittava ja palveluhenkinen.

Neuvonantajana

| — | Edistät unionin kehitystä. Olet proaktiivinen ja luova. Ennakoit ja suunnittelet tulevaisuutta. Toimit ratkaisujen esittäjänä. |
| --- | --- |

—

Edistät unionin kehitystä. Olet proaktiivinen ja luova. Ennakoit ja suunnittelet tulevaisuutta. Toimit ratkaisujen esittäjänä.

| — | Annat neuvontaa sidosryhmillemme edistääksesi niiden tavoitteiden saavuttamista ja kummankin toimielimemme edun mukaisesti. Olet objektiivinen ja oikeudenmukainen. |
| --- | --- |

—

Annat neuvontaa sidosryhmillemme edistääksesi niiden tavoitteiden saavuttamista ja kummankin toimielimemme edun mukaisesti. Olet objektiivinen ja oikeudenmukainen.

| — | Olet tietoinen päätöksenteon ja julkisen keskustelun vuorovaikutuksesta. Varmistat, että neuvoissasi otetaan huomioon sidosryhmiemme poliittinen tilanne ja viestintänäkökohdat. |
| --- | --- |

—

Olet tietoinen päätöksenteon ja julkisen keskustelun vuorovaikutuksesta. Varmistat, että neuvoissasi otetaan huomioon sidosryhmiemme poliittinen tilanne ja viestintänäkökohdat.

| — | Helpotat legitiimiä päätöksentekoa yhteistyöllä, hyvillä työskentelysuhteilla ja kompromisseilla jäsenvaltioiden kesken ja toimielinten ja muiden sidosryhmien kanssa. |
| --- | --- |

—

Helpotat legitiimiä päätöksentekoa yhteistyöllä, hyvillä työskentelysuhteilla ja kompromisseilla jäsenvaltioiden kesken ja toimielinten ja muiden sidosryhmien kanssa.

| — | Pysyttelet ajan tasalla vastuualaasi kuuluvista tapahtumista, myös Eurooppa-neuvoston ja neuvoston varsinaisen työn ulkopuolella. Otat huomioon kokonaistilanteen. |
| --- | --- |

—

Pysyttelet ajan tasalla vastuualaasi kuuluvista tapahtumista, myös Eurooppa-neuvoston ja neuvoston varsinaisen työn ulkopuolella. Otat huomioon kokonaistilanteen.

Johtajana

| — | Voimaannutat henkilöstöäsi, delegoit heille tehtäviä ja luotat heihin, tuet ja motivoit heitä, annat palautetta ja ohjeita, kannustat aloitteellisuuteen ja rohkeuteen ajatella uutta luovasti; vähennät hierarkiaa ja valvontaa minimiin säilyttäen samalla laadun. |
| --- | --- |

—

Voimaannutat henkilöstöäsi, delegoit heille tehtäviä ja luotat heihin, tuet ja motivoit heitä, annat palautetta ja ohjeita, kannustat aloitteellisuuteen ja rohkeuteen ajatella uutta luovasti; vähennät hierarkiaa ja valvontaa minimiin säilyttäen samalla laadun.

| — | Kerrot selvästi tavoitteet ja odotukset ja varmistat tiedonkulun henkilöstöllesi, henkilöstöltäsi ja sen keskuudessa sekä muiden pääosastojen, osastojen ja yksikköjen kanssa. |
| --- | --- |

—

Kerrot selvästi tavoitteet ja odotukset ja varmistat tiedonkulun henkilöstöllesi, henkilöstöltäsi ja sen keskuudessa sekä muiden pääosastojen, osastojen ja yksikköjen kanssa.

| — | Toimit aina koko pääsihteeristön etkä pelkästään oman pääosastosi, osastosi tai yksikkösi hyväksi ja varmistat, että täytämme sidosryhmiemme tarpeet. Rikot raja-aitoja. |
| --- | --- |

—

Toimit aina koko pääsihteeristön etkä pelkästään oman pääosastosi, osastosi tai yksikkösi hyväksi ja varmistat, että täytämme sidosryhmiemme tarpeet. Rikot raja-aitoja.

| — | Puutut rohkeasti konflikteihin, alisuorittamiseen ja muihin vaikeuksiin hyvissä ajoin; huolehdit henkilöstösi hyvinvoinnista ja kehityksestä ja täytät huolenpitovelvollisuutesi henkilöstöäsi kohtaan. |
| --- | --- |

—

Puutut rohkeasti konflikteihin, alisuorittamiseen ja muihin vaikeuksiin hyvissä ajoin; huolehdit henkilöstösi hyvinvoinnista ja kehityksestä ja täytät huolenpitovelvollisuutesi henkilöstöäsi kohtaan.

| — | Otat henkilöstösi mukaan muutosten toimeenpanoon ja helpottamiseen, jotta pääsihteeristö pysyy kehityksen tahdissa ja tulee dynaamisemmaksi, joustavammaksi ja yhteistoiminnallisemmaksi. Toteutat ajatukset käytännössä. |
| --- | --- |

—

Otat henkilöstösi mukaan muutosten toimeenpanoon ja helpottamiseen, jotta pääsihteeristö pysyy kehityksen tahdissa ja tulee dynaamisemmaksi, joustavammaksi ja yhteistoiminnallisemmaksi. Toteutat ajatukset käytännössä.

| — | Otat vastuuta pääsihteeristön henkilöstö- ja taloudellisten resurssien optimaalisesta käytöstä. |
| --- | --- |

—

Otat vastuuta pääsihteeristön henkilöstö- ja taloudellisten resurssien optimaalisesta käytöstä.

---

LIITE II.

Yhtäläiset mahdollisuudet neuvoston pääsihteeristössä

Neuvoston pääsihteeristö on sitoutunut tarjoamaan yhtäläiset mahdollisuudet kaikille työntekijöille ja työnhakijoille. Neuvoston pääsihteeristö on työnantajana sitoutunut varmistamaan, että naisilla ja miehillä on yhtäläiset mahdollisuudet ja että kaikenlainen syrjintä estetään. Se kannustaa aktiivisesti kaikkia päteviä hakijoita kaikista taustoista ja EU:n jäsenvaltioiden laajimmalta mahdolliselta maantieteelliseltä alueelta hakemaan tätä tointa.

Neuvoston pääsihteeristön yhtäläisten mahdollisuuksien politiikan päätavoitteina on

| — | varmistaa naisten ja miesten tasapuolinen edustus. Neuvoston pääsihteeristö kannustaa naisia hakemaan erityisesti johtotehtäviin, koska niissä naiset ovat tällä hetkellä aliedustettuina; |
| --- | --- |

—

varmistaa naisten ja miesten tasapuolinen edustus. Neuvoston pääsihteeristö kannustaa naisia hakemaan erityisesti johtotehtäviin, koska niissä naiset ovat tällä hetkellä aliedustettuina;

| — | parantaa työympäristön esteettömyyttä ja varmistaa sen osallistavuus. Vammaisia henkilöitä varten voidaan tehdä kohtuullisia mukauttamisjärjestelyjä, jollei niistä koidu tarpeetonta rasitetta toimielimen resursseille. Vammaisille henkilöille voidaan tarjota apua palvelukseenottomenettelyn aikana; |
| --- | --- |

—

parantaa työympäristön esteettömyyttä ja varmistaa sen osallistavuus. Vammaisia henkilöitä varten voidaan tehdä kohtuullisia mukauttamisjärjestelyjä, jollei niistä koidu tarpeetonta rasitetta toimielimen resursseille. Vammaisille henkilöille voidaan tarjota apua palvelukseenottomenettelyn aikana;

| — | varmistaa, että henkilöstöhallinnossa noudatetaan yhdenvertaisuuden ja syrjimättömyyden periaatteita; |
| --- | --- |

—

varmistaa, että henkilöstöhallinnossa noudatetaan yhdenvertaisuuden ja syrjimättömyyden periaatteita;

| — | suojella pääsihteeristön henkilöstöä työpaikkahäirinnältä; |
| --- | --- |

—

suojella pääsihteeristön henkilöstöä työpaikkahäirinnältä;

| — | mahdollistaa työ- ja yksityiselämän yhteensovittaminen. Pääsihteeristö tarjoaa henkilöstösääntöjen mukaisesti kattavan paketin joustavia työskentelymahdollisuuksia, kuten etätyö, yksilöllinen työaika sekä äitien ja isien mahdollisuus pitää vanhempainvapaata. Neuvoston pääsihteeristössä on lastentarha 0–4-vuotiaille lapsille. Euroopan komissio järjestää lasten iltapäivähoitoa sekä loma-ajan ja koulupäivän jälkeistä toimintaa, johon neuvoston pääsihteeristön henkilöstön lapset voivat osallistua. |
| --- | --- |

—

mahdollistaa työ- ja yksityiselämän yhteensovittaminen. Pääsihteeristö tarjoaa henkilöstösääntöjen mukaisesti kattavan paketin joustavia työskentelymahdollisuuksia, kuten etätyö, yksilöllinen työaika sekä äitien ja isien mahdollisuus pitää vanhempainvapaata. Neuvoston pääsihteeristössä on lastentarha 0–4-vuotiaille lapsille. Euroopan komissio järjestää lasten iltapäivähoitoa sekä loma-ajan ja koulupäivän jälkeistä toimintaa, johon neuvoston pääsihteeristön henkilöstön lapset voivat osallistua.

Lisätietoja sähköpostiosoitteesta Equal.opportunities@consilium.europa.eu

---

LIITE III

UUDELLEENKÄSITTELYPYYNTÖ – MUUTOKSENHAKU KANTELU EUROOPAN OIKEUSASIAMIEHELLE

Hakija, joka katsoo jonkin päätöksen loukkaavan hänen etuaan, voi valintamenettelyn missä tahansa vaiheessa turvautua seuraaviin keinoihin:

Neuvoa-antavan valintalautakunnan tekemän päätöksen uudelleenkäsittelypyyntö

Kymmenen kalenteripäivän kuluessa siitä, kun neuvoa-antavan valintalautakunnan tekemä päätös on annettu kirjeitse tiedoksi, voidaan toimittaa kyseisen päätöksen uudelleenkäsittelypyyntö kirjallisena perusteluineen osoitteeseen:

| Council of the European Union |
| --- |
| Office for Selection of Officials |
| Rue de la Loi 175/Wetstraat 175 |
| 1048 Bruxelles/Brussel |
| BELGIQUE/BELGIЁ |
| Sähköpostiosoite: selection.officials@consilium.europa.eu |

Council of the European Union

Office for Selection of Officials

Rue de la Loi 175/Wetstraat 175

1048 Bruxelles/Brussel

BELGIQUE/BELGIЁ

Sähköpostiosoite: selection.officials@consilium.europa.eu

Muutoksenhaku

| — | Hakija voi valittaa nimittävän viranomaisen päätöksestä kolmen kuukauden kuluessa päätöksen antamisesta tiedoksi Euroopan unionin virkamiehiin sovellettavien henkilöstösääntöjen 90 artiklan 2 kohdan nojalla. Valitus lähetetään osoitteeseen |
| --- | --- |

—

Hakija voi valittaa nimittävän viranomaisen päätöksestä kolmen kuukauden kuluessa päätöksen antamisesta tiedoksi Euroopan unionin virkamiehiin sovellettavien henkilöstösääntöjen 90 artiklan 2 kohdan nojalla. Valitus lähetetään osoitteeseen

| Council of the European Union |
| --- |
| Legal Advisers to the Administration Unit, ORG.1.F |
| Rue de la Loi 175/Wetstraat 175 |
| 1048 Bruxelles/Brussel |
| BELGIQUE/BELGIЁ |
| Sähköpostiosoite: legal.advisersHR@consilium.europa.eu |

Council of the European Union

Legal Advisers to the Administration Unit, ORG.1.F

Rue de la Loi 175/Wetstraat 175

1048 Bruxelles/Brussel

BELGIQUE/BELGIЁ

Sähköpostiosoite: legal.advisersHR@consilium.europa.eu

| — | Hakija voi nostaa henkilöstösääntöjen 91 artiklan mukaisesti kanteen unionin yleisessä tuomioistuimessa: |
| --- | --- |

—

Hakija voi nostaa henkilöstösääntöjen 91 artiklan mukaisesti kanteen unionin yleisessä tuomioistuimessa:

| Unionin yleinen tuomioistuin |
| --- |
| Rue du Fort Niedergrünewald |
| L-2925 Luxemburg |
| LUXEMBURG |

Unionin yleinen tuomioistuin

Rue du Fort Niedergrünewald

L-2925 Luxemburg

LUXEMBURG

| — | Kantelu Euroopan oikeusasiamiehelle |
| --- | --- |

—

Kantelu Euroopan oikeusasiamiehelle

Kuten kuka tahansa Euroopan unionin kansalainen, hakija voi tehdä kantelun Euroopan unionin oikeusasiamiehelle osoitteeseen:

| The European Ombudsman |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCE |

The European Ombudsman

1, avenue du Président Robert Schuman – BP 403

67001 Strasbourg Cedex

FRANCE

Euroopan unionin toiminnasta tehdyn sopimuksen 228 artiklan 1 kohdan ja tehdyn Euroopan parlamentin päätöksen 94/262/EHTY, EY, Euratom (1) nojalla

Hakijoita pyydetään kiinnittämään huomiota siihen, että kantelu Euroopan unionin oikeusasiamiehelle ei keskeytä henkilöstösääntöjen 90 artiklan 2 kohdan ja 91 artiklan mukaista määräaikaa valituksen jättämiselle tai Euroopan unionin toiminnasta tehdyn sopimuksen 270 artiklan mukaisen kanteen nostamiselle unionin yleisessä tuomioistuimessa.

---

(1)  Euroopan parlamentin päätös 94/262/EHTY, EY, Euratom, tehty 9 päivänä maaliskuuta 1994 oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista (EUVL L 113, 4.5.1994, s. 15).

---

LIITE IV

TIETOSUOJA

Valintamenettelyn järjestävänä toimielimenä neuvoston pääsihteeristö vastaa siitä, että hakijoiden henkilötietoja käsitellään annetun Euroopan parlamentin ja neuvoston asetuksen (EU) 2018/1725 (1) mukaisesti.

Valintamenettelyn oikeusperustana ovat Euroopan unionin virkamiehiin sovellettavat henkilöstösäännöt sekä neuvoston päätös 2013/488/EU. Valintamenettelystä vastaa henkilöstöosaston (ORG 1) työhönoton ja liikkuvuuden yksikkö, jonka päällikkö on rekisterinpitäjä. Hakijoiden toimittamat tiedot ovat virkamiesten valintatoimiston jäsenten ja heidän esimiestensä, neuvoa-antavan valintalautakunnan jäsenten sekä tarvittaessa oikeudellisten neuvonantajien yksikön käytettävissä. Hallinnolliset tiedot, joiden perusteella hakijat voidaan tunnistaa ja/tai joita menettelyn käytännön järjestelyt edellyttävät, voidaan toimittaa arviointikeskukselle.

Tietojen käsittelyn tarkoituksena on kerätä tietoja tiettyä tointa neuvoston pääsihteeristöstä hakeneista henkilöistä ja suorittaa valinta hakijoiden keskuudesta.

Kyse on seuraavista tiedoista:

| — | henkilötiedot, jotka mahdollistavat hakijan tunnistamisen (sukunimi, etunimi, syntymäaika, sukupuoli, kansalaisuus); |
| --- | --- |

—

henkilötiedot, jotka mahdollistavat hakijan tunnistamisen (sukunimi, etunimi, syntymäaika, sukupuoli, kansalaisuus);

| — | hakijoiden antamat tiedot menettelyn käytännön järjestelyiden helpottamiseksi (postiosoite, sähköpostiosoite, puhelinnumero); |
| --- | --- |

—

hakijoiden antamat tiedot menettelyn käytännön järjestelyiden helpottamiseksi (postiosoite, sähköpostiosoite, puhelinnumero);

| — | hakijoiden antamat tiedot, joiden perusteella voidaan arvioida, täyttävätkö he ilmoituksessa mainitut työhönottovaatimukset (kansalaisuus, kielitaito, hakijan tutkinnot ja niiden suoritusvuosi, tutkinnon/oppiarvon tyyppi, oppilaitoksen nimi, työkokemus); |
| --- | --- |

—

hakijoiden antamat tiedot, joiden perusteella voidaan arvioida, täyttävätkö he ilmoituksessa mainitut työhönottovaatimukset (kansalaisuus, kielitaito, hakijan tutkinnot ja niiden suoritusvuosi, tutkinnon/oppiarvon tyyppi, oppilaitoksen nimi, työkokemus);

| — | mahdolliset tiedot hakijan turvallisuusselvityksen tyypistä ja voimassaoloajasta; |
| --- | --- |

—

mahdolliset tiedot hakijan turvallisuusselvityksen tyypistä ja voimassaoloajasta;

| — | hakijoiden suorittamien valintatestien tulokset, mukaan lukien arviointikeskuksen asiantuntijoiden valintalautakunnan puolesta laatimat arvioinnit. |
| --- | --- |

—

hakijoiden suorittamien valintatestien tulokset, mukaan lukien arviointikeskuksen asiantuntijoiden valintalautakunnan puolesta laatimat arvioinnit.

Tietojen käsittely alkaa hakemuksen saapumispäivänä. Hakemukset arkistoidaan ja niitä säilytetään kahden vuoden ajan.

Kaikki hakijat voivat käyttää oikeuttaan tutustua henkilötietoihinsa ja tehdä niihin korjauksia. Tätä koskevat perustellut pyynnöt lähetetään virkamiesten valintatoimistoon sähköpostiosoitteeseen selection.officials@consilium.europa.eu.

Hakijat voivat milloin tahansa vedota Euroopan tietosuojavaltuutettuun (edps@edps.europa.eu).

---

(1)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---

LIITE V

Image 1

Image 2

Image 3

Image 4

LISTE DES ANNEXES

ANNEXE 1:

ANNEXE 2:

ANNEXE 3:

ANNEXE 4:

ANNEXE 5:

ANNEXE 6:

ANNEXE 7:

ANNEXE 8:

---

Image 5

Image 6

Image 7

Image 8

TABLE OF ANNEXES

ANNEX 1:

ANNEX 2:

ANNEX 3:

ANNEX 4:

ANNEX 5:

ANNEX 6:

ANNEX 7:

ANNEX 8:

---